als_Latn dik_Latn sag_Latn
Lulzim Basha është ndalur mbrëmjen e kësaj të premte në qytetin e Shkodrës, ku ka zhvilluar një takim me të rinjtë e këtij qyteti.
Teksa po kalonte pranë një zyre të Lëvizjes Socialiste për Integrim, Basha i tregoi kryebashkiakes së Shkodrës, Voltana Ademit se mbështetësit e kësaj partie pohonin se ishin edhe parti, por edhe biznes.
“Voltanë isha në Kavajë, kalova te një si kjo (drejton gishtin nga zyra e LSI-së), i pyeta ju jeni parti apo biznes? Të dyja më thane”- u shpreh Basha, ndërkohë që Ademi dhe të tjerët që ndodheshin pranë qeshën me batutën e tij.
Kjo nuk është hera e parë që Lulzim Basha e lidh LSI-në me biznesin. Edhe në qytete të tjera Basha e ka cilësuar LSI-në si “SH.P.K.” që do falimentojë në zgjedhjet e 25 qershorit, ndërsa ish-kryetarin e saj, Ilir Meta, e ka quajtur “Tregtar i Venedikut”.
als_Latn als_Latn als_Latn als_Latn